CELEX: 32011D0542
Language: hu
Date: 2011-09-02 00:00:00
Title: 2011/542/EU: A Tanács végrehajtási határozata ( 2011. szeptember 2. ) az Írországnak nyújtandó uniós pénzügyi támogatásról szóló 2011/77/EU végrehajtási határozat módosításáról

16.9.2011   
            
            
               HU
            
            
               Az Európai Unió Hivatalos Lapja
            
            
               L 240/11
            
         A TANÁCS VÉGREHAJTÁSI HATÁROZATA
   (2011. szeptember 2.)
   az Írországnak nyújtandó uniós pénzügyi támogatásról szóló 2011/77/EU végrehajtási határozat módosításáról
   (2011/542/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az európai pénzügyi stabilizációs mechanizmus létrehozásáról szóló, 2010. május 11-i 407/2010/EU tanácsi rendeletre (1) és különösen annak 3. cikke (2) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács Írország kérésére pénzügyi támogatást nyújtott az országnak (2011/77/EU végrehajtási határozat (2)), hogy segítse azt a határozott gazdasági és pénzügyi reformprogramot, amelynek célja a bizalom helyreállítása, annak lehetővé tétele, hogy a gazdaság visszatérjen a fenntartható növekedési pályára, továbbá Írország, az euroövezet és az Unió pénzügyi stabilitásának megőrzése.
            
         
               (2)
            
            
               A 2011/77/EU végrehajtási határozat 3. cikkének (9) bekezdésével összhangban a Bizottság a Nemzetközi Valutaalappal (IMF) együtt és az Európai Központi Bankkal (EKB) együttműködve elvégezte az ír hatóságok által az elfogadott intézkedések végrehajtása terén elért előrelépésre, valamint az elfogadott intézkedések eredményességére és gazdasági-társadalmi hatására vonatkozó harmadik értékelést.
            
         
               (3)
            
            
               A nominális GDP növekedésére vonatkozó jelenlegi bizottsági előrejelzések alapján (2011-ben 1,1 %, 2012-ben 2,8 % és 2013-ban 3,8 %) a költségvetési kiigazítási pálya összhangban van a Szerződés 126. cikkének (7) bekezdése szerint Írországnak tett 2010. december 7-i tanácsi ajánlással, és megfelel az adósság–GDP arány olyan pályájának, amely 2011-ben 109,9 %-ot, 2012-ben 116,2 %-ot és 2013-ban 119,4 %-ot ér el. Az adósság GDP-hez viszonyított aránya 2013-ban érné el a maximumát, majd ezután – a hiány további csökkenését feltételezve – csökkenő pályára kerülne. Az adósság dinamikáját számos vonal alatti művelet befolyásolja, többek között a bankok 2011-es tőkeinjekciója, ami GDP-arányosan körülbelül 6 százalékpontos nettó adósságnövelő hatással jár, a magas készpénztartalékok fenntartásának feltételezése, valamint az esedékes és a készpénzben kifizetett kamatok közötti különbségek.
            
         
               (4)
            
            
               Az ír hatóságok jelezték, hogy az eddig végrehajtott kötelezettségkezelési eljárások (Liability Management Exercise, LME) eredményei alapján igen reális az esélye annak, hogy 2011. december 31-ig további 0,51 milliárd EUR összegű magánszektorbeli hozzájárulást biztosítsanak a Bank of Ireland feltőkésítéséhez. Tekintettel a bank feltőkésítésének már jelenleg is magas államháztartási költségére, valamint a Bank of Ireland feltőkésítési szükségletének meghatározása során alkalmazott óvatos megközelítésre, jelenleg feleslegesnek, sőt, helytelennek tűnik, hogy Írország a program határidejének betartása érdekében az említett 0,51 milliárd EUR-t is injektálja a további magánszektorbeli hozzájárulások teljesítését megelőzően, mivel ez a szükségesnél nagyobb költségvetési költségeket, valamint a Bank of Ireland esetében szükségtelenül magas tőkemegfelelési mutatót eredményezne, amint a további magánszektorbeli hozzájárulásokból származó bevételek rendelkezésre állnak. A Bank of Ireland feltőkésítése ezen szakaszának új határidejét 2011 végére módosították.
            
         
               (5)
            
            
               E fejlemények ismeretében a 2011/77/EU végrehajtási határozatot módosítani kell,
            
         ELFOGADTA EZT A HATÁROZATOT:
   1. cikk
   A 2011/77/EU végrehajtási határozat a következőképpen módosul:
   
               1.
            
            
               Az 1. cikk (3) bekezdése helyébe a következő szöveg lép:
               „(3)   A Bizottság az uniós pénzügyi támogatást legfeljebb 13. részfolyósítás keretében bocsátja Írország rendelkezésére. Egy-egy részfolyósítás kifizetése egy vagy több részletben történhet. Az első és a harmadik részfolyósítás keretében kifizetett részletek futamideje hosszabb lehet az (1) bekezdésben említett maximális átlagos futamidőnél. Ebben az esetben a további részletek futamidejét úgy kell megállapítani, hogy az összes részfolyósítás kifizetése után az átlagos futamidő elérje az (1) bekezdésben említett maximális átlagos futamidőt.”
            
         
               2.
            
            
               A 3. cikk (7) bekezdése a következőképpen módosul:
               
                           a)
                        
                        
                           a g) pont helyébe a következő szöveg lép:
                           
                                       „g)
                                    
                                    
                                       a hazai bankok feltőkésítése 2011. július végéig (az Irish LIFE & Permanent és a Bank of Ireland esetében a várható eszközértékesítések és kötelezettségkezelési eljárások miatti megfelelő kiigazítástól függően), a 2011. évi prudenciális likviditási értékelésnek (Prudential Liquidity Assessment Review – PLAR) és a szavatolótőke-megfelelőségi felülvizsgálatnak (Prudential Capital Assessment Review – PCAR) a Central Bank of Ireland által 2011. március 31-én bejelentett megállapításaival összhangban. A további tehermegosztás lehetővé tétele érdekében a Bank of Ireland feltőkésítése utolsó, 0,51 milliárd EUR-s szakaszának teljesítésére 2011 végéig kerül sor, az Irish LIFE & Permanent esetleges további feltőkésítésének teljesítése pedig a biztosítási ág értékesítését követően történik.”;
                                    
                                 
                     
                           b)
                        
                        
                           a szöveg a következő pontokkal egészül ki:
                           
                                       „q)
                                    
                                    
                                       október végéig a 2012–2015 közötti időszakra vonatkozó, középtávú költségvetési konszolidációs tervet tartalmazó előzetes költségvetési program (Pre Budget Outlook) beterjesztése a Dáil elé, amelyben fel kell tüntetni minden egyes évre vonatkozóan a bevételek és kiadások kiigazításának általános összetételét a 2010. december 7-i tanácsi ajánlásban rögzített célokkal összhangban;
                                    
                                 
                                       r)
                                    
                                    
                                       kötelező középtávú felső készpénzkiadási korlátok bejelentése legkésőbb a 2012. évi költségvetési napig (2011 decemberének eleje), valamint bevételi és kiadási intézkedések meghatározása a 2012–2015 során szükséges kiigazítások végrehajtásához;
                                    
                                 
                                       s)
                                    
                                    
                                       2011. december végéig a bankok számára iránymutatás kibocsátása a Central Bank of Ireland által a bankok hitelállományában bekövetkezett számviteli veszteségek elszámolására vonatkozóan;
                                    
                                 
                                       t)
                                    
                                    
                                       2011. december végéig új iránymutatás kibocsátása a Central Bank of Ireland által a banki hitelek biztosítékainak értékeléséről;
                                    
                                 
                                       u)
                                    
                                    
                                       2011. december végéig eszközértékesítési programtervezet kidolgozása és megvitatása, beleértve a potenciálisan értékesítendő eszközök azonosítását, a szükséges szabályozási változtatásokat és a végrehajtás ütemtervét.”
                                    
                                 
                     
         3. cikk
   Ennek a határozatnak Írország a címzettje.
   4. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2011. szeptember 2-án.
      
         
            a Tanács részéről
         
         
            az elnök
         
         M. DOWGIELEWICZ
      
   
   
      (1)  HL L 118., 2010.5.12., 1. o.
   
      (2)  HL L 30., 2011.2.4., 34. o.